Apstiprināts ar

BJC “Jaunība” direktores

2020.gada 7.decembra

rīkojumu Nr.104-p

**XII Latvijas Skolu jaunatnes dziesmu un deju svētki**

**Vizuālās un vizuāli plastiskās mākslas projekts**

**“Zeme mūsu rokās”**

**Nolikums**

*Interešu izglītības nodarbību īstenošanā un pasākumu organizēšanā jāievēro Ministru kabineta 2020.gada 9.jūnija noteikumu Nr.360 “Epidemioloģiskās drošības pasākumi Covid-19 infekcijas izplatības ierobežošanai” prasības.*

*(*[*https://likumi.lv/ta/id/315304-epidemiologiskas-drosibas-pasakumi-covid-19-infekcijas-izplatibas-ierobezosanai*](https://likumi.lv/ta/id/315304-epidemiologiskas-drosibas-pasakumi-covid-19-infekcijas-izplatibas-ierobezosanai)*)*

*Vecākiem/izglītojamā likumiskajiem pārstāvjiem sadarbībā ar pedagogiem ir pienākums raudzīties, lai izglītojamais neapmeklē nodarbību vai pasākumu, ja viņam ir kādas akūtas veselības problēmas vai saslimšanas pazīmes.*

*Nodarbībās vai pasākumā iesaistītās puses seko līdzi aktuālajai informācijai un ievēro konkrētajā brīdī spēkā esošās epidemioloģiskās un sanitāri higiēniskās prasības, tādējādi ir iespējamas atkāpes no nolikuma, t.sk. pasākuma atcelšana, par ko tiek paziņots atsevišķi.*

**MĒRĶIS**

1. Bērnu un jauniešu pilsoniskās līdzdalības, kultūras izpratnes, pašizpausmes mākslā lietpratības veicināšanā un iesaistīšanās Dziesmu un deju svētku tradīcijas saglabāšanā un kopšanā.

**UZDEVUMI**

2. Padziļināt izpratni par tautas mākslas un kultūras mantojumu, par vēsturi un dabas zinībām, par tehnoloģijām un informācijas avotiem, lai izteiktu to ar vizuālās un vizuāli plastiskas mākslas izteiksmes līdzekļiem.

3. Sniegt iespēju bērniem un jauniešiem piedalīties un sevi prezentēt XII Latvijas Skolu jaunatnes dziesmu un deju svētku mākslas projektā “Radi rotājot!”.

4. Veicināt izglītības iestāžu vizuālās un vizuāli plastiskās mākslas pedagogu sadarbību un pieredzes apmaiņu.

**ORGANIZATORI**

BJC “Jaunība” kultūrizglītības nodaļa

**DALĪBNIEKI**

Izglītības iestāžu interešu izglītības vizuālās un vizuāli plastiskās mākslas programmu audzēkņi.

**Dalībnieka personas datu aizsardzības nosacījumi** (*pielikums Nr.1*)

Dalībnieki var tikt fotografēti vai filmēti, un fotogrāfijas un audiovizuālais materiāls var tikt publiskots ar mērķi popularizēt jauniešu radošās un mākslinieciskās aktivitātes un atspoguļot to norises sabiedrības interesēs un kultūrvēsturisko liecību saglabāšanā.

Dalībnieka pedagogs ir informēts un atbildīgs par pilngadīga dalībnieka un nepilngadīga dalībnieka vecāka vai aizbildņa rakstisku piekrišanu par to, ka dalībnieks var tikt fiksēts audio, audiovizuālā un fotogrāfiju veidā un viņa personas dati var tikt apstrādāti.

**TĒMA**

Vizuālās un vizuāli plastiskās mākslas projekta “Zeme mūsu rokās” (turpmāk- Projekts) dalībnieki ir aicināti pētīt tēmas “ZEME”, “DABA”, “MANTOJUMS”, “DZĪVĪBA”, “MĒS - 2121”) kultūras mantojumā, tai skaitā latviešu tautas folklorā, radot mūsdienīgus darbus dažādās vizuālās un vizuāli plastiskās mākslas tehnikās.

Projektu veido bērnu un jauniešu vizuālās un vizuāli plastiskās mākslas darbu izstāde – konkurss.

**NORISE**

Projekta norise tiek īstenota 2 kārtās:

**1.kārta** **– izstāde “Zeme mūsu rokās” no 26.04 - 30.04. 2021.g. BJC “Jaunība”** (pieteikties **līdz19.04.** 2021.g.. Darbus nodod no **14.04. -16.04.)**

**2.kārta** **2021.gada 16.jūnijā** Austrumlatvijas radošo pakalpojumu centrā “Zeimuļs” Rēzeknē

2.kārtu vērtē VISC izveidota vērtēšanas komisija.

Projekta dalībnieki veido vizuālās un vizuāli plastiskās mākslas darbus (individuālos, kopdarbus un kolektīvos darbus) atbilstoši tēmai:

* vizuālajā mākslā: zīmējumus un gleznojumus dažādās tehnikās, kā arī citus divās dimensijās veidotus darbus. *Grafikas un zīmējumus - ne mazākus par A4 formātu, gleznojumus A3 vai A2 formātā;*
* vizuāli plastiskajā mākslā: trīsdimensiju darbus izstādei dažādās tehnikās. Individuālos darbus - ne mazākus par 20cm x 20cm x 20cm **(Ja darbs mazāks, tad to noformējumā izmantot pamatni, ne mazāku kā 20cm x 20cm x 20cm)**, kopdarbus un kolektīvos darbus - ne mazākus par 50cm x 50cm x 50cm;
* 2.kārtas konkursā katra izstādei iesniedzamā darba aizmugurē labajā pusē apakšējā malā jābūt pielīmētai (atstājot vismaz 3 cm no katras malas) un priekšpusē piespraustai vizītkartei, kurā norādīts darba nosaukums, autora vārds, uzvārds, klase, izglītības iestāde, pedagoga vārds, uzvārds;
* vizītkarte jānoformē datordrukā. Vizītkartes noformējums: izmērs – 3,5 cm x 10 cm;

*Vizītkartes paraugs:*

**“Zeme mūsu rokās”**

Jana Zuze, 4.klase

Rīgas 25.vidusskola

skolotāja Zane Zāle

**RAKSTU DARBI**

Jūlija Rasa, 4.klase

Rīgas 102.vidusskola

skolotāja Maija Saule

* darbus nerāmē un nestiklo;
* vizuāli plastiskajiem darbiem jānodrošina eksponēšanas iespējas (atbilstoši eksponēšanas veidam jābūt āķiem, stieplēm utt.). **Kultūrvēsturisko novadu kārtas organizatori 2.kārtai var paredzēt papildus darbu noformēšanas nosacījumus.**

**Vērtēšana**

Projekta darbu vērtēšanas kritēriji:

-darba konceptuāls risinājums (tēmas izvēle, tēmas vizuālo īpatnību atspoguļojums) no 1 līdz 10 punkti;

-darba kopējais mākslinieciskais risinājums un atsevišķu izteiksmes līdzekļu (krāsa, forma, tekstūra, struktūra un ritms, novietojums formātā, kompozīcija, u.c. risinājumi, oriģinalitāte) pielietojums no 1 līdz 10 punkti;

-darba tehnika un izpildījuma kvalitāte (atbilstoša tehniku, materiālu izvēle un to lietojums, kopējais noformējums, ilgtspējība) no 1 līdz 10 punkti.

Maksimālais punktu skaits, ko darbam var piešķirt, ir 30 punkti.

**Apbalvošana**

2.kārtas dalībniekus apbalvo ar VISC diplomiem un pateicībām.

Daugavpils pilsētas BJC “Jaunība” metodiķe Jeļena Veļičko t.26851961

e-pasts lena\_vel2@inbox.lv

*Pielikums Nr.1*

**Dalībnieka personas datu aizsardzības nosacījumi**

Pielikumā lietoti termini:

1. Dalībnieks – fiziska persona, kura piedalās XII Latvijas skolu jaunatnes dziesmu un deju svētku sagatavošanas pasākumos (mēģinājumā, konkursā, skatē, koncertā u.c.) un svētku norisē un kuru tieši vai netieši var identificēt pasākumā laikā. Pilngadīga fiziska persona ir devusi rakstisku piekrišanu par to, ka var tikt fiksēta audio, audiovizuālā un fotogrāfiju veidā un tikt apstrādāti viņas personas dati. Nepilngadīgai fiziskai personai līdz 18 gadu vecumam (ieskaitot) dod rakstisku piekrišanu vecāks vai bāriņtiesas ieceltais aizbildnis. Par pasākuma dalībnieku nevar kļūt, ja nav rakstiskas piekrišanas.
2. Pārzinis – Valsts izglītības satura centrs, kas nosaka personas datu apstrādes mērķus un apstrādes līdzekļus, kā arī atbild par personas datu apstrādi atbilstoši normatīvo aktu prasībām.
3. Personas dati – jebkura informācija, kas attiecas uz identificētu vai identificējamu fizisku personu.
4. Regula – Eiropas Parlamenta un Padomes Regula (ES) 2019/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvību apriti (pieejama šeit <https://eur-lex.europa.eu/legal-content/LV/TXT/?uri=CELEX%3A32016R0679>).
5. Pasākums – bērnu un jauniešu radošās un mākslinieciskās aktivitātes (skate, festivāls, salidojums, konkurss, sarīkojums, izrāžu parāde, izstāde, sacensības u.c.).
6. Apstrāde – jebkura ar personas datiem vai personas datu kopumiem veikta darbība vai darbību kopums, ko veic ar vai bez automatizētiem līdzekļiem, piemēram, vākšana, reģistrācija, organizēšana, strukturēšana, glabāšana, pielāgošana vai pārveidošana, atgūšana, aplūkošana, izmantošana, izpaušana, nosūtot, izplatot vai citādi darot tos pieejamus, saskaņošanai vai kombinēšanai, ierobežošana, dzēšana vai iznīcināšana.
7. Apstrādātājs – fiziska vai juridiska persona, publiska iestāde, aģentūra vai cita struktūra, kura pārziņa vārdā un uzdevumā apstrādā personas datus.

**AUDIO, AUDIOVIZUĀLĀS UN FOTO FIKSĀCIJA**

1. Šīs sadaļas mērķis ir sniegt informāciju dalībniekam Regulas 13.pantā noteikto informāciju par pasākuma fiksāciju audio, audiovizuālā un fotogrāfiju veidā.
2. Dalībnieks ir informēts, ka pasākuma norise var tikt fiksēta audio, audiovizuālā un fotogrāfiju veidā (turpmāk – Fiksācija), pamatojoties uz VISC nolikumu ar nolūku popularizēt bērnu radošās aktivitātes un atspoguļot to norisi sabiedrības interesēs.
3. Pasākuma norises audio, audiovizuālās fiksēšanas un fotografēšanas rezultātā iegūtais materiāls neierobežotu laiku tiks saglabāts un publiskots iepriekš norādītajam nolūkam.
4. VISC ir tiesīgs izmantot Fiksāciju jebkādā veidā kopumā vai pa daļām, atļaut vai aizliegt tās izmantošanu ar vai bez atlīdzības, saņemt atlīdzību par izmantošanu. Šī dotā piekrišana ir spēkā visās pasaules valstīs bez laika ierobežojuma. Dalībnieks ir informēts, ka VISC izmantos šīs tiesības brīvi pēc saviem ieskatiem, tajā skaitā ir tiesīgs nodot tās tālāk trešajām personām. Dalībniekam ir tiesības pieprasīt no VISC informāciju par trešajām personām.
5. Dalībnieks var iebilst pret šajā sadaļā noteiktajām darbībām un pieprasīt pārtraukt tās tikai gadījumā, ja konkrētajā Fiksācijā dalībnieks ir tieši identificējams un VISC ir tehniski iespējams dzēst konkrēto dalībnieku un/vai neizmantot konkrēto Fiksāciju.
6. Pasākumā esošie plašsaziņas līdzekļi darbojas saskaņā ar to profesionālo darbību regulējošajiem likumiem un atbild par personas datu apstrādi atbilstoši normatīvo aktu prasībām.

**PASĀKUMA PERSONAS DATU APSTRĀDE, TO DROŠĪBA UN AIZSARDZĪBA**

1. Šīs sadaļas mērķis ir sniegt pilnīgu informāciju dalībniekam par tās personas datu apstrādes mērķiem, tiesisko pamatu un sniegt informāciju dalībniekam par personas datu apstrādes pārzini.
2. Dalībnieka personas dati tiek iegūti un apstrādāti, pamatojoties uz Ministru kabineta 2009.gada 30.jūnija noteikumiem Nr.682 „Valsts izglītības satura centra nolikums”. Saskaņā ar Regulas 6.panta pirmās daļas c) apakšpunktu personas datu apstrāde tiek veikta, lai nodrošinātu noteiktās prasības.
3. Dalībnieka datu apstrādes mērķi:

3.1. pasākuma popularizēšana, pasākuma atspoguļošana, sabiedrības informēšana par pasākuma norisi,

3.2. dalībnieka personu datu glabāšana arhivēšanas nolūkiem sabiedrības interesēs un statistikas nolūkiem.

1. Dalībnieka dati tiek vākti un apstrādāti tikai tādā apjomā un termiņā, cik tas nepieciešams šajā pielikumā noteikto mērķu un Latvijas Republikas normatīvo aktu prasību izpildei. Dalībnieku dati, kas izriet no audio, audiovizuālajām un vizuālajām fiksācijām, ir pastāvīgi glabājami.
2. Dalībnieka tiesības:

5.1. pieprasīt VISC piekļuvi dalībnieka personas datiem;

5.2. pieprasīt VISC dalībnieka personas datu labošanu vai dzēšanu, vai apstrādes ierobežošanu attiecībā uz dalībnieku, vai tiesības iebilst pret apstrādi;

5.3. iesniegt sūdzību uzraudzības iestādei – Datu valsts inspekcijai.

1. Dalībnieka personas datu apstrādes ietvaros VISC nodrošina:

6.1. informācijas sniegšanu dalībniekam saskaņā ar Regulas 13.pantu;

6.2. tehnisko un organizatorisko pasākumu veikšanu dalībnieka personas datu drošības un aizsardzības nodrošināšanai;

6.3. iespēju dalībniekam labot, dzēst tā sniegtos personas datus, ierobežot un iebilst pret dalībnieka personas datu apstrādi tiktāl, cik tas nav pretrunā ar VISC pienākumiem un tiesībām, kas izriet no normatīvajiem aktiem un šo pielikumu.

1. VISC apņemas bez nepamatotas kavēšanās paziņot dalībniekam par personas datu aizsardzības pārkāpumu gadījumā, ja dalībnieka personas datu aizsardzības pārkāpums varētu radīt augstu risku dalībnieka tiesībām un brīvībām.
2. Dalībnieks var īstenot savas tiesības, tostarp tiesības uzdot VISC jautājumus, rakstiski sazinoties ar VISC: [visc@visc.gov.lv](mailto:visc@visc.gov.lv) vai rakstot uz Valsts izglītības satura centru, Strūgu ielā 4, Rīgā, LV – 1003.
3. Ņemot vērā tehnikas līmeni, īstenošanas izmaksas un apstrādes raksturu, apmēru, kontekstu un nolūkus, kā arī dažādas iespējamības un smaguma pakāpes riskus attiecībā uz dalībnieka tiesībām un brīvībā, VISC īsteno atbilstīgus tehniskus un organizatoriskus pasākumus, lai nodrošinātu tādu drošības līmeni, kas atbilst riskam.
4. Informācija par personas datu apstrādes pārzini:

Valsts izglītības satura centrs, reģistrācijas Nr. 90009115938,

Juridiskā adrese: Vaļņu iela 2, Rīga, LV-1050

E-pasta adrese: [visc@visc.gov.lv](mailto:visc@visc.gov.lv)

Datu aizsardzības speciālista kontaktinformācija: e-pasta adrese: [datuspecialists@visc.gov.lv](mailto:datuspecialists@visc.gov.lv)

1. Pasākuma organizēšanas un rīkošanas gaitā VISC var piesaistīt citus personas datu apstrādātājus, atbilstoši papildinot ar šo informāciju šo pielikumu.